Alminnelig inntekt

Alminnelig inntekt er alle skattepliktige inntekter fratrukket skattemessige fradrag. Positiv alminnelig inntekt er grunnlaget for utligning av inntektsskatt.ssb.no Statistisk sentralbyrås definisjon av Alminnelig inntekt Alminnelig inntekt er et beregningsgrunnlag for skatt på alminnelig inntekt for personlige skatteytere og upersonlige skattesubjekter, det vil si bedrifter. Alminnelige inntekter omfatter arbeidsinntekter, kapitalinntekter og næringsinntekter, med fratrekk for alle fradragsberettigede kostnader. Skatt på alminnelig inntekt er derfor en nettoskatt.Arvid Aage Skaar& Tor S Kildal: Bedriftsskatterett, 11.utgave, 2009, Gyldendal Norsk Forlag

Skattesatsen for alminnelig inntekt for person- og bedriftsskatteytere er på 22 % i Norge, fra og med 2019.Skattesatser alminnelig inntekt (Skatteetaten) I Finnmark og Nord-Troms er skattesatsen 19,5 % for personlige skatteytere. Tidligere har den vært uforandret på 28% i mange år, den ble endret til 27% i 2015, 25 % i 2016, og ned til 24% i 2017. Deler av dette ble tatt igjen ved heving av trygdeavgiften og trinnskatten.

 Utregningen av alminnelig inntekt 

   Arbeidsinntekt
+ OverføringerFor eksempel pensjon og barnetrygd.
+ KapitalinntektFor eksempel salgsinntekter og renter.
= Bruttoinntekt
- InntektsfradragFor eksempel gjeldsrenter og reiser mellom jobb og hjem og minstefradrag.
= Alminnelig inntekt
- Særfradrag 
- Personfradrag (for personlige skatteytere)
= Grunnlag for beregning av kommune- og fylkesskatt og fellesskatt

Den endelige skatten vil bli redusert med størrelsen på skattefradragene, for eksempel BSU-fradraget.

Se også
 Personinntekt
 Marginalskatt

 Referanser 

Kategori:Norsk skatterett